Ο μικρότερος, ο Γκλυκ, διέφερε αφάνταστα, απρόσμενα και καταπληκτικά από τους δύο μεγάλους, τόσο στο παρουσιαστικό όσο και στον χαρακτήρα. Ήταν δεν ήταν δώδεκα χρόνων, όμορφος, γαλανομάτης κι ευγενικός μ’ όλα τα ζωντανά πλάσματα. Φυσικά, δεν συμφωνούσε καθόλου μετ’ αδέλφια του ή μάλλον εκείνοι δεν συμφωνούσαν μαζί ΤΟΥ. Συνήθως, αυτός αναλάμβανε το ένδοξο έργο του ψήστη, όταν τέλος πάντων υπήρχε κάτι για την σούβλα, πράγμα που δεν συνέβαινε συχνά, αφού οι μεγάλοι —για να είναι δίκαιοι— δεν στερούσαν στους εαυτούς τους λιγότερα απ’ όσα στερούσαν σε οποιονδήποτε άλλον. Συχνότερα, καθάριζε τα παπούτσια, τα πατώματα και τα πιάτα τους. Κάπου κάπου, του έδιναν τ’ αποφάγια τους, για να έχει κάποιο κίνητρο και, φυσικά, τον καταχέριζαν, για λόγους καθαρά εκπαιδευτικούς.

Έτσι είχαν τα πράγματα για πολύ καιρό. Ώσπου, μια χρονιά, το καλοκαίρι έφτασε αφόρητα ζεστό κι όλα πήγαν ανάποδα στη χώρα. Τα στάρια δεν πρόλαβαν να μπουν στις αποθήκες. Φούσκωσε η θάλασσα, πλημμύρισε ο τόπος και το νερό πήρε τις θημωνιές στα βάθη του. Το χαλάζι τσάκισε τ’ αμπέλια και η ακρίδα ρήμαξε τα καλαμπόκια. Μόνο η Κοιλάδα των Θησαυρών έμεινε, όπως πάντα, απείραχτη. Εκεί έβρεχε πάντα όταν μάστιζε τη χώρα η ξηρασία και τώρα, που η βροχή έπνιγε τον τόπο γύρω, είχε την καλύτερη λιακάδα. Πήγαιναν οι άνθρωποι ν’ αγοράσουν καλαμπόκι από τους Μαύρους Αδελφούς κι έφευγαν ξεστομίζοντας κατάρες. Ωστόσο, έπαιρναν αυτό που ήθελαν· όλοι εκτός απ’ τους φτωχούς, που άλλο αντίτιμο από τα παρακάλια τους δεν είχαν, και συχνά πέθαιναν από την πείνα στο κατώφλι των αδελφών, χωρίς εκείνοι να δίνουν σημασία.

* Διαβάζω το κείμενο:
* Περιγράφω την εξωτερική εμφάνιση του Γκλυκ:
* Γιατί οι κάτοικοι της χώρας πήγαιναν να αγοράσουν σιτάρι και καλαμπόκι από τους Μαύρους Αδελφούς:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |  |  |  |
| --- | --- | --- | --- | --- | --- |
|  | *Οριστική* | *Υποτακτική* | *Προστακτική* | *Μετοχή* | *Απαρέμφατο* |
| *Ενεστώτας* | *Τρέχω* | *Να τρέχω* | *Τρέχε τρέχετε* | *τρέχοντας* |  |
| *Αόριστος* | *Έτρεξα* | *Να τρέξω* | *Τρέξε τρέξτε* |  | *τρέξει* |
| *Παρακείμενος* | *Έχω τρέξει* | *Να έχω τρέξει* |  |  |  |

 ***Οι εγκλίσεις του Ρήματος Ενεργητικής φωνής******ΠΡΟΣΟΧΗ!!!****Οι υπόλοιποι χρόνοι έχουν μόνο Οριστική έγκλιση!!!* |

Χρησιμοποιώντας τις τρεις πρώτες εγκλίσεις (Οριστική, Υποτακτική, Προστακτική) μπορώ να δώσω οδηγίες:

* Με την Οριστική είμαι πολύ ευγενικός/ή: (Σχηματίζει άρνηση **ΔΕΝ**)

Στρίβεις δεξιά και θα συναντήσεις μια μεγάλη πλατεία.

Δεν θα στρίψεις δεξιά και θα συναντήσεις μια μεγάλη πλατεία.

* Με την Υποτακτική είμαι λιγότερο ευγενικός/ή: (Σχηματίζει άρνηση **ΜΗΝ**)

Να στρίψεις δεξιά και θα συναντήσεις μια μεγάλη πλατεία.

Να μην στρίψεις δεξιά και θα συναντήσεις μια μεγάλη πλατεία.

* Με την προστακτική δεν είμαι καθόλου ευγενικός/ή: (Δύο πρόσωπα ***εσύ-εσείς***)

Στρίψε δεξιά και θα συναντήσεις μια μεγάλη πλατεία.

Στρίψτε δεξιά και θα συναντήσετε μια μεγάλη πλατεία.

* Δίνω οδηγίες στο φίλο/η μου να βράσει ένα αβγό *(Δε σκέφτομαι τι έγκλιση θα χρησιμοποιήσω)*:

|  |
| --- |
|  |
|  |
|  |
|  |
|  |

* Κλίνω το ρήμα **χρωματίζω** στον Ενεστώτα, Αόριστο, Παρακείμενο και στις εγκλίσεις Οριστική, Υποτακτική, Προστακτική:

|  |
| --- |
| Ενεστώτας |
| Οριστική | Υποτακτική | Προστακτική |
|  | να  |  |
|  |  |  |
|  |  |  |
|  |  |  |
|  |  |  |
|  |  |  |

|  |
| --- |
| Αόριστος |
| Οριστική | Υποτακτική | Προστακτική |
|  | να |  |
|  |  |  |
|  |  |  |
|  |  |  |
|  |  |  |
|  |  |  |

|  |
| --- |
| Παρακείμενος |
| Οριστική | Υποτακτική |
| έχω | να έχω |
|  |  |
|  |  |
|  |  |
|  |  |
|  |  |

Καλό διάβασμα!!!